इसके बारे में ‘वॉल स्ट्रीट जनरल’ की खबर के बारे में पूछे जाने पर विदेश मंत्रालय के प्रवक्ता जॉन किर्बी ने गुरुवार को कहा कि जब तक कैदियों को रिहा नहीं किया गया, तब तक 40 करोड़ डॉलर का भुगतान नहीं किया गया। मैं इसे नकार नहीं रहा। उन्होंने कहा कि हमने लंबे समय से चले आ रहे मुद्दों को लगभग एकसाथ निपटाने के लिए जान-बूझकर उस मौके का फायदा उठाया। यह बात पहले से ही सार्वजनिक है कि हमने उसी अवधि में ईरान को उसके वे 40 करोड़ डॉलर लौटाए, जो हेग के निपटान समझौते का हिस्सा थे।